CELEX: 32016R2244
Language: sk
Date: 2016-12-13 00:00:00
Title: Vykonávacie nariadenie Komisie (EÚ) 2016/2244 z 13. decembra 2016, ktorým sa mení nariadenie (ES) č. 1979/2006, pokiaľ ide o dovoznú colnú kvótu na konzervované huby s pôvodom v Číne

14.12.2016   
            
            
               SK
            
            
               Úradný vestník Európskej únie
            
            
               L 339/4
            
         VYKONÁVACIE NARIADENIE KOMISIE (EÚ) 2016/2244
   z 13. decembra 2016,
   ktorým sa mení nariadenie (ES) č. 1979/2006, pokiaľ ide o dovoznú colnú kvótu na konzervované huby s pôvodom v Číne
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/1972, (EHS) č. 234/1979, (ES) č. 1037/2001 a (ES) č. 1234/2007 (1), a najmä na jeho článok 187 písm. a),
   keďže:
   
               (1)
            
            
               Nariadením Komisie (ES) č. 1979/2006 (2) sa otvára a stanovuje správa colných kvót na konzervované huby rodu Agaricus, patriace pod číselný znak KN 0711 51 00, 2003 10 20 a 2003 10 30 („konzervované huby“) dovezené z tretích krajín.
            
         
               (2)
            
            
               Dohodou vo forme výmeny listov medzi Európskou úniou a Čínskou ľudovou republikou v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, ktorá bola schválená rozhodnutím Rady (EÚ) 2016/243 (3), sa stanovilo zvýšenie colnej kvóty EÚ na konzervované huby s pôvodom v Číne o 650 ton (čistej hmotnosti bez nálevu).
            
         
               (3)
            
            
               Zvýšenie colnej kvóty by sa malo zohľadniť v prílohe I k nariadeniu (ES) č. 1979/2006.
            
         
               (4)
            
            
               Nariadenie (ES) č. 1979/2006 by sa preto malo zodpovedajúcim spôsobom zmeniť.
            
         
               (5)
            
            
               Dohodu medzi Európskou úniou a Čínskou ľudovou republikou schválila Rada 18. októbra 2016 (4). V súlade s článkom 8 ods. 1 nariadenia (ES) č.1979/2006 sa stanovuje, že dovozcovia musia predložiť svoje žiadosti o dovozné licencie v priebehu prvých piatich pracovných dní mesiaca január. Preto je vhodné, aby sa toto nariadenie uplatňovalo od 1. januára 2017.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Zmena nariadenia (ES) č. 1979/2006
   Príloha I k nariadeniu (ES) č. 1979/2006 sa nahrádza textom v prílohe k tomuto nariadeniu.
   Článok 2
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1979/2006 z 22. decembra 2006 ktorým sa otvárajú tarifné kvóty a ustanovuje sa ich správa na konzervované huby dovezené z tretích krajín (Ú. v. EÚ L 368, 23.12.2006, s. 91).
   
      (3)  Rozhodnutie Rady (EÚ) 2016/243 z 12. februára 2016 o podpise v mene Európskej únie Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii (Ú. v. EÚ L 45, 20.2.2016, s. 12).
   
      (4)  Rozhodnutie Rady (EÚ) 2016/1885 o uzavretí Dohody vo forme výmeny listov medzi Európskou úniou a Čínskou ľudovou republikou podľa článku XXIV: 6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii. (Ú. v. EÚ L 291, 26.10.2016, s. 7).
   
      PRÍLOHA
      
         
            „PRÍLOHA I
            Objem, poradové čísla a obdobie uplatňovania colných kvót podľa článku 1 ods. 1 v tonách (čistá hmotnosť pevnej zložky po odkvapkaní)
            
                        Krajina pôvodu
                     
                     
                        Poradové čísla
                     
                     
                        od 1. januára do 31. decembra každého roka
                     
                  
                        Čína
                     
                     
                        Tradiční dovozcovia 09.4157
                     
                     
                        30 400 
                     
                  
                        Noví dovozcovia: 09.4193
                     
                  
                        Iné tretie krajiny
                     
                     
                        Tradiční dovozcovia: 09.4158
                     
                     
                        5 030 “
                     
                  
                        Noví dovozcovia: 09.4194